Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: valamint az e szakoknak megfelelő korábbi, a felsőoktatásról szóló 1993. évi LXXX. törvény szerinti szakok,
Paragraph Index: 2162

7. A mesterképzési szak képzési célja, az elsajátítandó szakmai kompetenciák: A képzés célja olyan szakemberek képzése, akik a képalkotó diagnosztika, a nukleáris medicina (izotópdiagnosztika) és a sugárterápia területein szerzett ismereteik birtokában, hivatástudattal és az etikai normák betartásával képesek a szakterület speciális követelményeinek megfelelni, ismerik és alkalmazni tudják az egyes modalitások speciális módszereit, és képesek a legújabb fejlesztések, vizsgálati és terápiás eljárások elméleti elsajátítására és azok bevezetésére, alkalmazására. Kellő ismerettel rendelkezve alkalmazni és irányítani tudják a diagnosztikai munkahelyeken működő informatikai rendszereket (HIS/RIS/PACS; teleradiológia), ismerik és alkalmazzák a képfeldolgozás korszerű módszereit. Megfelelő ismeretekkel és képességekkel rendelkeznek tanulmányaik doktori képzés keretében történő folytatásához.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes